b'\n_START_ARTICLE_\nVilla Tellina\n_START_PARAGRAPH_\nVilla Tellina on arkkitehti R. Gr\xc3\xb6nhomin piirt\xc3\xa4m\xc3\xa4 puurakenteinen huvila Hangon kylpyl\xc3\xa4alueella. Talo valmistui 1880, joten se on alueen vanhimpia huviloita. Villa Tellinan rakennuttaja oli sahanomistaja ja rautatieinsin\xc3\xb6\xc3\xb6ri Jacob Kronqvist. Toisen maailmansodan aikana talo oli puolustusvoimien k\xc3\xa4yt\xc3\xb6ss\xc3\xa4 sotasairaalana. Taloa laajennettiin 1940-luvulla. Sittemmin Villa Tellina on palvellut pensionaattina.'